JY LEES NOU Vir Altyd wys nou ook oorsee
Nou het jy ook die kans om die Afrikaanse rekordbreker-prent Vir Altyd te kyk as jy in Australië en Nieu-Seeland woon!
Ivan Botha en Donnalee Roberts se Vir Altyd het reeds R15 660 000,00 by die plaaslike loket verdien.
“Ek dink verwag is 'n tricky woord. Jy het 'n getal in jou gedagte. En jy hoop en bid en glo jy sal daarby uitkom. Ons is uitgeboul. En ons is bewus van die tye en die druk waaronder mense leef. Om dus hul geld om te draai en vir jou te gee is humbling. Dit is jammer die res van die filmbedryf kon nie die momentum behou het nie, want die rolprente wat vandag gemaak word, is regtig van 'n baie hoë gehalte. Mense moet asseblief aanhou om ons plaaslike bedryf te ondersteun”, het Ivan Botha aan Fanie Cronjé gesê.
In Suid-Afrika is Vir Altyd al deur 320 000 mense gekyk. Die aanvraag na hierdie romantiese avontuurprent het groter en groter geword, al die pad tot in die buiteland!
Indien jy in Australië of Nieu-Seeland woon of iemand ken wat daar woon, deel die goeie nuus en word deel van die Vir Altyd-avontuur! Die prent sal by verskeie teaters wys vanaf 30 April tot 15 Mei. Volg hierdie skakel vir die volledige lys van teaters waar Vir Altyd in Australië en Nieu-Seeland speel: http://onstv.net/in_cinemas_new.php
SARIE is ’n trotse mediavennoot. Lees ook: